Vieri vuodet
Vieri vuodet kuni viestinjuoksu,
 niinkuin tähtisade sammui päivät.
 Taistelujen muistot jälkeen jäivät, –
 tuntuu tuores ruudin tuoksu.

 Taaton tarinoista kuulee nuoret,
 miten väikkyi kirkkahana huomen;
 tulirinnoin työväenluokka Suomen
 mursi vuosisatain jäiset kuoret.

 Mursi! Hanget hurmehissa huusi:
 tää on vapauden päivä uusi,
 proletaarein valtakellon soitto!

 Taisto jatkuu. S. K. P. ei nuku
 kunnes maatunut on lahtisuku, –
 kevään tullen konsa koittaa huomen.

1935

Ragnar Rusko